*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*236. számú előterjesztés*

Bátaszék Város Önkormányzata Képviselő-testületének 2017. november 15-én,

15,30 órakor megtartandó ülésére

*a Szekszárdi Tankerületi Központ 2017-2022. időszakra vonatkozó Fejlesztési Tervének véleményezése*

|  |
| --- |
| **Előterjesztő:** dr. Bozsolik Róbert polgármester  **Készítette:** Takácsné Gehring Mária aljegyző  Sziebert-Csele Viktória igazgatási ügyintéző  **Törvényességi ellenőrzést végezte**: Kondriczné dr. Varga Erzsébet jegyző |

**Tisztelt Képviselő-testület!**

Az állami köznevelési közfeladat ellátásban fenntartóként részt vevő szervként, valamint a Klebelsberg Központról szóló 134/2016. (VI.10.) Korm. rendelet alapján a Szekszárdi Tankerületi Központ elkészítette a Fejlesztési Tervét a 2017-2022. időszakra vonatkozóan.

A nemzeti köznevelésről szóló 2011. évi CXC. tv. (a továbbiakban: Nktv.) 75. § (1) bekezdése alapján **„Az oktatásért felelős miniszter a köznevelési feladatok megszervezéséhez szükséges döntései előkészítése céljából a hivatal előterjesztése alapján a köznevelési feladatokat ellátó hatóságok közreműködésével, valamint a helyi önkormányzatok véleményének kikérésével és közreműködésével megyei szintű bontásban feladatellátási, intézményhálózat-működtetési és köznevelés-fejlesztési tervet készít, amelynek része a megyei szakképzési terv. A települési önkormányzat a köznevelés-fejlesztési tervhez adott véleményéhez beszerzi a településen működő köznevelési intézmények nevelőtestületei, a köznevelési intézményben közalkalmazotti jogviszony, munkaviszony keretében foglalkoztatottak közössége (a továbbiakban: alkalmazotti közösség), szülői és diákszervezeteinek véleményét.”**

Az Nktv. fenti rendelkezésének megfelelően a Bátaszéki Kanizsai Dorottya Általános Iskola és Alapfokú Művészeti Iskola, továbbá a Bátaszéki II. Géza Gimnázium a Szekszárdi Tankerületi Központ által elkészített Fejlesztési Tervvel kapcsolatos véleményüket megküldték, melyek az előterjesztés mellékletét képezik.

A Fejlesztési Terv a helyi két oktatási intézményre vonatkozóan konkrét elképzeléseket, részleteket nem tartalmaz, csupán általános érvényű fejlesztési célokat fogalmaz meg. Tekintettel erre, a gimnázium intézményi tanácsának véleményével egyetértve az önkormányzat nevében javasoljuk a 3.7.4. pont megfogalmazott elvek hangsúlyozását, miszerint **a települési önkormányzat és a tankerület között a kapcsolattartás valóban kétirányú, hatékony, naprakész és egymás érdekeit szem előtt tartó legyen az együttműködés és együttgondolkodás irányvonala mentén.**

A fentiekre figyelemmel javasolom az alábbi határozati javaslat elfogadását:

***H a t á r o z a t i j a v a s l a t :***

**a Szekszárdi Tankerületi Központ által készített Fejlesztési Terv (2017-2022) véleményezésére**

Bátaszék Város Önkormányzatának Képviselő-testülete a nemzeti köznevelésről szóló törvény 75. §. (1) bekezdésében foglaltak alapján a Szekszárdi Tankerületi Központ 2017-2022. évre vonatkozó Fejlesztési Tervében foglaltakkal – figyelemmel a Bátaszéki Kanizsai Dorottya Általános Iskola és Alapfokú Művészeti Iskola, valamint a Bátaszéki II. Géza Gimnázium véleményére – egyetért, és az alábbi javaslatokat teszi:

1. a Fejlesztési terv 3.2.2 pontjában meghatározott célok megvalósulása érdekében a tankerületi központ és a pedagógusképző intézmények közötti kapcsolat erősítését;
2. a Fejlesztési terv 3.7.1. pontjában a szülői érdekek érvényesülése érdekében a tankerület kommunikációs csatornáinak széleskörű kihasználását a szülőkkel és a szülők szervezeteivel való kapcsolattartás terén;
3. a Fejlesztési terv 3.7.4. pontjában megfogalmazott elvek betartását, miszerint a települési önkormányzat és a tankerület között a kapcsolattartás valóban kétirányú, hatékony, naprakész és egymás érdekeit szem előtt tartó legyen az együttműködés és együttgondolkodás irányvonala mentén;
4. a Fejlesztési terv 3.7.7. pontjában foglaltak maradéktalan megvalósítása érdekében a pedagógus kompetenciák fejlesztésére fokozottabb hangsúly kell fektetni az esetleges anyagi támogatás nyújtásának biztosításával.

*Határidő*: azonnal

*Felelős*: Dr. Bozsolik Róbert polgármester

(a vélemény megküldéséért)

*Határozatról értesül:* Szekszárdi Tankerületi Központ igazgatója

oktatási intézmények, Helyben

irattár